এরপর সামাজিক যোগাযোগ মাধ্যমে ‘মি টু’ হ্যাশ ট্যাগে অনেক নারী-পুরুষ জানান কীভাবে তারা যৌন হয়রানির শিকার হয়েছেন। সামাজিক যোগাযোগ মাধ্যম থেকে অর্থাৎ ইন্টারনেট থেকে যৌন নির্যাতনের প্রতিবাদ গড়িয়ে পড়ল হলিউডের রাস্তায়। তাদের হাতে যৌন নির্যাতনে প্রতিবাদ সম্বলিত বিভিন্ন ব্যানার শোভা পায়। দৃষ্টি কাড়া শ্লোগান ও আবেদনপূর্ণ বক্তব্য ছিল এসব ব্যানারে। এমনকি শিশুরাও এ মিছিলে অংশ নিয়েছে। একটি ব্যানারে লেখা ছিল ‘নারীদের বিশ্বাস কর’, আরেকটিতে,‘আমিও নির্যাতনের শিকার’, অন্যটিতে,‘নিরবতা ও ইতস্ততা ভেঙ্গে প্রতিবাদের আহবান ইত্যাদি। এ মিছিলটি বিভিন্ন সেক্স শপ বা পতিতালয়ের পাশ দিয়ে, স্ট্রিপ ক্লাবের সামনে দিয়ে পর্যটকদের অবস্থানগুলোর দিকে এগিয়ে যায়। ডলবি থিয়েটার ভবন যেখানে এ্যাকাডেমি এ্যাওয়ার্ড দেয়া হয় সেখানেও মিছিলটি অনেকের নজর কাড়ে। মিছিলে অংশ নেওয়া একজন পুরুষের গায়ে টিসার্টে লেখা ছিল, ‘হুইস্কি মেড মি ডু ইট’। বিক্ষোভকারীরা শ্লোগান দিতে থাকে, ‘নট ইট পটস, নট ইন প্লান্টস, কিপ ইওর জাঙ্ক ইনসাইড ইওর প্যান্টস,’ এমন সংযত হওয়ার আহবান জানানোর পাশাপাশি তারা এ শ্লোগান দেয়, হার্ভে ওয়েস্টেইন একটি কৌতুক, নারী শ্রমিকরা জেগে ওঠ’। অন্যরা এসময় ধ্বনি তোলেন ‘সারভাইভরস ইউনাইটেড, উই উইল নেভার বি ডিভাইডেড’ বা ‘ যা আমরা পরিধান করি, যেখানেই যাই, হ্যা মানে হ্যা এবং না মানে না’।